John Singleton

John Daniel Singleton (født 6. januar 1968 i South Central i Los Angeles i California, død 29. april 2019 på Cedars-Sinai Medical Center i Los Angeles) var en amerikansk filmregissør, manusforfatter og filmprodusent.

Liv og virke
 Bakgrunn
John Singleton ble født i South Central i Los Angeles og studerte ved Pasadena City College. I 1990 tok han eksamen i film ved University of Southern California. 

Karriere
I løpet av 1990-årene regisserte han ytterligere tre spillefilmer. I 2000-årene regisserte han blant annet Shaft, en nyinnspilling av blaxploitationfilmen Shaft – Bandekrig i Harlem (1971), 2 Fast 2 Furious (2003) og Four Brothers (2005). Siden har han også regissert actionfilmen Abduction (2011) og en episode av krimserien American Crime Story (2016). Han ble nominert til en Primetime Emmy Award for sistnevnte.

Han ble nominert til Oscar for beste regi og Oscar for beste originalmanus for filmdebuten Boyz n the Hood (1991). Han var da den yngste, samt den første afroamerikaneren, som ble nominert til beste regi. Samme år regisserte han også musikkvideoen til Michael Jacksons låt «Remember the Time».

 Død 
Singleton ble rammet av et slag 17. april 2019 etter en flyreise hjem fra Costa Rica. Han skal ha følt en svakhet i det ene benet etter flyreisen, og dro til Cedars-Sinai Medical Center i Los Angeles for å få en diagnose. Slaget skjedde mens han var på sykehuset. Han skal ha falt i koma og ble holdt kunstig i live. Han ble, etter familiens ønske, tatt av respiratoren og døde 29. april 2019, 51 år gammel.

 Filmografi 
 Film 
 1991 – Boyz n the Hood – Regi og manusforfatter
 1993 – Poetic Justice – Regi, produsent og manusforfatter
 1995 – Higher Learning: Lære for livet – Regi, produsent og manusforfatter
 1997 – Rosewood – Regi
 1998 – Woo – Ansvarlig produsent
 2000 – Shaft – Regi, produsent og manusforfatter
 2001 – Baby Boy – Regi, produsent og manusforfatter
 2003 – 2 Fast 2 Furious – Regi
 2004 – Time Out (Kortfilm) – Ansvarlig produsent
 2005 – Four Brothers – Regi
 2005 – Hustle & Flow – Produsent
 2006 – Black Snake Moan – Produsent
 2007 – Illegal Tender – Produsent
 2008 – The Making of Illegal Tender (Dokumentar/kortfilm) – Produsent
 2011 – Abduction – Regi
 2014 – Through a Lens Darkly (Dokumentar) – Ansvarlig produsent
 2019 – Poetic Justice: 25th Anniversary Retrospective Featurette (Dokumentar/kortfilm) – Regi

 TV 
 2009 – Den 81. Oscar-utdelingen – Regi 
 2010 – 30 for 30 (Dokumentarserie) – Regi 
 2015 – Empire (TV-serie) – Regi 
 2016 – The People v. O.J. Simpson: American Crime Story (TV-serie) – Regi 
 2017 – L.A. Burning: The Riots 25 Years Later (Dokumentar) – Ansvarlig produsent
 2017 – Rebel (TV-serie) – Regi  og ansvarlig produsent 
 2017 – Billions (TV-serie) – Regi (episoden «Victory Lap»)
 2017–2019 – Snowfall (TV-serie) – Serieskaper, regi , ansvarlig produsent  og manusforfatter 

 Referanser 

 Eksterne lenker 



Kategori:Regissører fra USA
Kategori:Manusforfattere fra USA
Kategori:Filmprodusenter fra USA
Kategori:Personer fra Los Angeles